महंगाई पर हो-हल्ला मचाने वाली कांग्रेस को भी नही मालूम LPG  सिलेंडर के सही दाम
कांग्रेस ने आज ट्वीट कर कहा, ''बहुत हुई महंगाई की मार, अबकी बार ..... सरकार? ये नारा चुनावों में खूब चला था; लेकिन मोदी सरकार अब देश की जनता पर महंगाई से प्रहार कर रही है। एलपीजी सिलेंडर के दाम में वृद्धि कर महंगाई से जनता की कमर तोड़ दी है।''
नई दिल्ली: रसोई गैस सिलेंडर के बढ़े दामों पर कांग्रेस गरीबों पर महंगाई की मार की तो बात करती है लेकिन उसको खुद भी इसके सभी दाम के बारे में जानकारी नही है। हम ऐसा इसलिए कह रहे है क्योंकि कांग्रेस ने आज ट्वीट कर कहा, ''बहुत हुई महंगाई की मार, अबकी बार ..... सरकार? ये नारा चुनावों में खूब चला था; लेकिन मोदी सरकार अब देश की जनता पर महंगाई से प्रहार कर रही है। एलपीजी सिलेंडर के दाम में वृद्धि कर महंगाई से जनता की कमर तोड़ दी है।'' कांग्रेस ने इसके साथ ही एक फोटो भी शेयर की जिसमें अब LPG गैस सिलेंडर की कीमत को 644 रुपए बताया है। लेकिन दाम बढ़ने के बाद अब रसोई गैस के एक सिलेंडर की कीमत 694 रुपए हो गई है ना कि 644 रुपए। दरअसल देश की सबसे बड़ी तेल मार्केटिंग कंपनी इंडियन ऑयल कॉरपोरेशन ने एक बार फ‍िर बिना बताए 14.2 किलोग्राम वाले रसोई गैस सिलेंडर की कीमतों में 50 रुपये की वृद्धि कर दी है। इससे पहले 2 दिसंबर को भी कंपनी ने चोरी-छिपे एलपीजी रसोई गैस की कीमत में 50 रुपए की वृद्धि की थी। दिसंबर के पहले 15 दिनों में 14.2 किलोग्राम वाले रसोई गैस सिलेंडर की कीमत में पूरे 100 रुपये की वृद्धि हो चुकी है।